Протокол №67

Бяла Слатина, 06.06.2018 г.

 Днес, 06.06.2018 г. се проведе заседание на Общинска избирателна комисия Бяла Слатина. На него присъстваха 11 члена на комисията, а именно:

|  |
| --- |
| Цветелина Андреева Андровска-Илиева |
| Маргарит Марков Маждраков |
| Цветелина Божинова Лазарова |
| Фейсал Байрамов Кариманов |
| Николай Иванов Гурзовски |
| Веселка Ангелова Донова |
| Светла Петрова Върбанова  |
| Илия Петров Иванов |
| Христо Иванов Марински |
| Емилия Георгиева Раловска |
| Максим Цветков Костадинов |

**Цв.Андровска-Илиева:** Колеги, присътват всички 11 члена на комисията, имаме кворум, можем да проведем заседанието си. Представям Ви проекта за дневен ред.

1.упълномощаване на председателя на Общинска избирателна комисия Бяла Слатина за процесуално представителство;

2. Вземане на становище по подадената жалба

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Заместник-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Веселка Ангелова Донова | Член | Х |  |
| 6. | Фейсал Байрамов Кариманов | Член | Х |  |
| 7. | Христо Иванов Марински | Член | Х |  |
| 8. | Светла Петрова Върбанова  | Член | Х |  |
| 9. | Илия Петров Иванов | Член | Х |  |
| 10. | Емилия Георгиева Раловска | Член | Х |  |
| 11. | Максим Цветков Костадинов | Член | Х |  |
|  | ОБЩО: | 11 | 0 |

Дневният ред е приет единодушно.

По т.1 от дневния ред.

**Председателят на комисията** **Цв.Андровска-Илиева:** Колеги, на 04.06.2018 г. в ОИК Бяла Слатина постъпи жалба от ПП Българска социалистическа партия срещу наше Решение №272/2018 г., подадена по пощата. Във връзка с това, ние следва в тридневен срок от получаване на жалбата, да изпратим цялата административна преписка, ведно с жалбата в Административния съд във Враца. Те ще преценят дали да образуват дело. Аз ви предлагам ние да си вземем решение за процесуално представителство на комисията, за да може оттук нататък да се движи процедурата по съдебното обжалване. Представям Ви следния проект за решение:

*„В Общинска избирателна комисия Бяла Слатина е постъпила жалба с вх. №418/04.06.2018 г., 11.00 ч. от Корнелия Петрова Нинова – председател на ПП „Българска социалистическа партия“, чрез Аглика Стефчева Виденова – юрисконсулт на ПП „БСП“ против Решение №272/28.05.2018 г. на ОИК Бяла Слатина.*

*Във връзка с горното, и на основание чл. 87, ал.1, т.1 от ИК,  Общинска избирателна комисия Бяла Слатина*

*Р Е Ш И:*

*УПЪЛНОМОЩАВА Цветелина Андреева Андровска-Илиева – председател на ОИК Бяла Слатина да представлява Общинска избирателна комисия Бяла Слатина пред Административен съд Враца и Върховен административен съд за осъществяване на процесуално представителство и защита по образуваното дело, като има право да извършва всякакви процесуални действия, да прави доказателствени искания и възражения, да подава молби, становища, писмени бележки и други.*

*Решението подлежи на оспорване в тридневен срок от обявяването му пред Централната избирателна комисия.“*

**Цв.Андровска-Илиева:** Колеги, ако няма други предложения за член на комисията, който да я представлява пред съда, да минем към режим на гласуване.

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Заместник-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Веселка Ангелова Донова | Член | Х |  |
| 6. | Фейсал Байрамов Кариманов | Член | Х |  |
| 7. | Христо Иванов Марински | Член | Х |  |
| 8. | Светла Петрова Върбанова  | Член | Х |  |
| 9. | Илия Петров Иванов | Член | Х |  |
| 10. | Емилия Георгиева Раловска | Член | Х |  |
| 11. | Максим Цветков Костадинов | Член | Х |  |
|  | ОБЩО: | 11 | 0 |

Решението е прието единодушно.

**Цв.Андровска-Илиева:** Колеги, по т.2 от дневния ред, ви представям проект на становище, което да одобрите и да представим в съда:

**УВАЖАЕМИ АДМИНИСТРАТИВНИ СЪДИИ,**

В Общинска избирателна комисия Бяла Слатина е постъпила жалба с вх. №418/04.06.2018 г., 11.00 ч. от Корнелия Петрова Нинова – председател на ПП „Българска социалистическа партия“, чрез Аглика Стефчева Виденова – юрисконсулт на ПП „БСП“ против Решение №272/28.05.2018 г. на ОИК Бяла Слатина.

В жалбата са описани редица обстоятелства, които според жалбоподателя се явяват нарушения на изборния процес.

Моля да отхвърлите жалбата на Корнелия Петрова Нинова – председател на ПП „Българска социалистическа партия“, чрез Аглика Стефчева Виденова – юрисконсулт на ПП „БСП“ като неоснователна и да постановите решение, с което да потвърдите Решение №272/28.05.2018 г. на Общинска избирателна комисия Бяла Слатина като правилно и законосъобразно.

Решение №272/28.05.2018 г. на Общинска избирателна комисия Бяла Слатина е издадено от компетентен орган, в кръга на неговите правомощия и същото е съобразено с материалния и процесуалния закон. В решението на ОИК са въплатени резултатите от протоколите на четирите секционни избирателни комисии от проведените частични избори за кмет на кметство Галиче на 27.05.2018 г. втори тур.

Отчетените резултати от проведения избор се отразяват в протоколи, които се съставят на базата на лични и непосредствени възприятия от членовете на СИК, въз основа на законови критерии за разграничаване на действителните от недействителните бюлетини, като ИК предвижда редица мерки и действия, гарантиращи правилното отчитане на гласовете.

В протоколите на СИК №060800025, №060800026, №0060800027 и №060800041 се съдържат всички данни визирани в чл.440 от ИК, като тези протоколи са подписани от всички членове на съответната избирателна комисия без възражения и особени мнения. Два от протоколите, а именно на СИК №060800026 и №0060800027, са съставени след повторно преброяване на всички бюлетини /отчетени като действителни гласове, недействителни гласове, унищожени и неизползвани/ от всички членове на секционните комисии пред Общинска избирателна комисия Бяла Слатина и пред двамата кандидати и техни застъпници. Повторното преброяване на бюлетините в две от секционните комисии е в съответствие с разпоредбата на чл.445, ал.3, предложение второ от ИК. Съгласно цитираната разпоредба когато ОИК установи несъответствие между фабричните номера на получения и предадения протокол на СИК за съответния вид избор или съществено несъответствие във вписаните в протокола данни, което не може да се отстрани от СИК, секционната избирателна комисия заедно с общинската избирателна комисия извършват ново преброяване на гласовете, след приемането на протоколите на всички секционни избирателни комисии.

В случая, протоколите с отразените резултати, които СИК №060800026 и 060800027 носеха за предаване в ОИК съдържаха аритметични грешки /удовлетворени контроли за проверка/ и те не можеха да се отстранят от СИК.

Следва да се посочи, че и в четирите секционни комисии е имало членове, които са представители на партията, която е подала жалбата и същите са подписали протоколите без възражение и особено мнение. Следователно е било налице съгласие между членовете на СИК, относно отразените в този протокол факти и обстоятелства.

Видно от протоколите на СИК няма спорове по действителността или недействителността на гласовете. Данните от последните са обобщени и нанесени съответно в протокола на ОИК.

 Въпреки, че всички изброени от жалбоподателя обстоятелства преди изборния ден, а и по време на изборния ден, са несъотносими към предмета на делото, то държа да отбележа някои факти и законови изисквания.

 По отношение на твърдението на жалбоподателя, че ОИК Бяла Слатина се е произнесла с свое Решение №271/27.05.2018 г. 6 часа след състояло се според тях събитие, е редно да се отбележи, че жалбата с вх. №407/27.05.2018 г. е входирана в ОИК Бяла Слатина на 27.05.2018 г. в 13.15 ч. Решението на ОИК е публикувано на официалната интернет страница на комисия на 27.05.2018 г. в 14.38 ч., тоест 1 час и 23 минути след подаването на жалбата. В Решението ясно е описано, че е сформирана работна група от трима членове на комисията, които са направили проверка на място след подаването на жалбата. На заседанието на ОИК Бяла Слатина, видно от протокола, са разгледани четири жалби. Държа да отбележа, че комисията няма сътрудници и технически помощници, и всички действия по изготвяне на проекти за решения, изготвяне на протоколи и обявяването им на сайта на комисията се извършва от членовете на комисията.

 Разликата в броя на гласоподавателите в публикуваните пред кметството избирателни списъци и избирателните списъци за гласуване се явява от датата на тяхното изготвяне. Съгласно точка 54 от Хронограмата за частични избори на 20 май 2018г., приета с Решение №5000-МИ от 15.03.2018 г. на Централна избирателна комисия, срокът за Обявяване на избирателните списъци – част І и част ІІ, от общинската администрация на видно място в района на съответната избирателна секция е не по-късно от 20 дни преди изборния ден, а именно: 29.04.2018 г.

 Съгласно точка 64 от Хронограмата - Краен срок за подаване на заявления и вписване на избирател в списъка по настоящ адрес, чиито постоянен и настоящ адрес са в различни населени места е не по-късно от 14 дни преди изборния ден, а именно: 05.05.2018 г.

 С оглед гореизложените законови изисквания и срокове за осъществяване на отделни действия по организация и произвеждане на изборите, напълно логично и законосъобразно е да има разлика в броя на гласоподавателите в списъка за обявяване и списъка за гласуване.

 Видно от протоколите на три от комисиите, а именно СИК №060800025, 060800026 и 060800041 няма дописани гласоподаватели в избирателния списък. Само в СИК №060800027 е дописан един гласоподавател, но членовете на комисията твърдят, че това е възрастна жена с проблеми в придвижването, която си е от Галиче и е предпочела да упражни правото си на глас в свободно избраната от нея секция, съобразно правилото в чл. 235, ал.3 от ИК.

 Не отговаря на обективната истина твърдението в жалбата, че ОИК Бяла Слатина е отказала съдействие при сезирането си, относно натиск върху граждани са гласуване за определен кандидат от Касъм Касъмов. Това е видно от публичния регистър на жалбите, който ОИК Бяла Слатина е длъжна да води и поддържа, достъпен на официалната интернет страница на комисията.

 Що се отнася до твърдението в жалбата, че ОИК Бяла Слатина е допуснала грубо нарушение при определяне на броя на бюлетините за отпечатване, съгласно чл.209 от ИК, следва да се обърне внимание на следните факти:

1. На официалната интернет страница на Централна избирателна комисия е публикувана информация за брой на избирателите за частичните избори за кметове на кметства на 20 май 2018 г., където за кметство Галиче са посочени 1 534 гласоподаватели, разпределени в три секции.
2. Община Бяла Слатина е подписала договор №45/02.05.2018 г. /два дни преди Решението на ОИК/ с „Печатница на БНБ“ АД за отпечатване на 1600 бюлетини за първи тур и 1600 бюлетина за втори тур.
3. Съгласно чл.209, ал.2, изречение първо от ИК: „Бюлетините се подреждат в кочан по 100 бюлетини.“
4. В протокола на ОИК Бяла Слатина, точка 4, буква „а“ е записано, че броят на неизползваните бюлетини е 607, което ясно показва, че определеният тираж от 1600 бюлетини е бил предостатъчен да гарантира правото на глас на всеки един гласоподавател.

Неправилно е за броя на избирателите да се съди по броя на поръчаните за отпечатване бюлетини.

Не отговаря на обективната истина и посоченото в жалбата, че с две свои решения, с 15 дни разлика между тях ОИК е определила броя на гласоподавателите. Това не е в компетенциите на Общинската избирателна комисия и такива решения не са постановявани

Макар и ирелевантно към съществото на спора, абсурдно е твърдението в жалбата, че броя на избирателите в избирателните списъци, предадени на секционните комисии на втори тур са с един повече, тъй като като гласоподавател е добавен третия по резултат от първия тур кандидат. Той вече нямал качеството на кандидат, а е станал гласоподавател.

Всеки кандидат, освен активно избирателно право, има и пасивно избирателно право, и то му е гарантирано от Конституцията на РБ.

На втори тур гласоподавателите в селото са с един повече, тъй като между първи и втори тур две лица са навършили пълнолетие и са включени в избирателните списъци, тъй като са придобили право на глас, а едно лице е починало.

Разминаване на гласоподавателите по списък не е налице.

Погрешно е и тълкуването на жалбоподателя на броя на недействителните гласове. Да, в протокола на ОИК, в точка 4, буква „б“ е посочено, че 5 са унищожените бюлетини. Това е сбора от броя унищожени бюлетини от всяка една от четирите секционни избирателни комисии. Разглеждайки протоколите на отделните СИК, в образците на протоколи ясно е посочено какви са тези унищожени бюлетини – (за създаване на образци за таблата пред изборното помещение и увредени механично при откъсване от кочана и станали неизползваеми). Тези бюлетини не са такива, с които са гласували гласоподаватели.

В протокола на ОИК, в т.4, буква „е“ действително е посочено, че броя на сгрешените бюлетини от всички четири секции е 2. Разглеждайки протоколите на отделните СИК, става ясно, че това са бюлетини, унищожени по реда на чл.267, ал.2 от ИК. В ал.1 на цитирания член ясно е описано при какви ситуации се получават сгрешените бюлетини, как се процедира с тях, и най-вече фактът, че гласоподавателите получават НОВА бюлетина и не се лишават от правото да гласуват.

Съгласно точка 6 от протокола на ОИК броя на действителните гласове е 15. Тези петнадесет недействителни гласа са отразени в точка 8 на същият протокол, от където става ясно, че:

* 2 от тези недействителни гласове са били подадени за кандидатът Страхил Христов Стоянов;
* 1 от недействителните гласове е бил подаден за кандидатът Веселин Георгиев Тушинов и
* 12 от недействителните гласове са представлявали Празни бюлетини или бюлетини, в които е гласувано за повече от една листа, както и бюлетини, в които не може да се установи еднозначно вотът на избирателя.

Неправилно е тези недействителни бюлетини да се считат от жалбоподателя за такива, които биха могли да променят изборните резултати.

Моля да не уважите особеното искане на жалбоподателя за спиране изпълнението на Решение №272/28.05.2018 г. на ОИК Бяла Слатина.

Моля да не уважите особеното искане на жалбоподателя за представяне от общинска администрация проверки по чл.99б от ЗГР, като несъотносимо към предмета на делото.

Моля да не уважите особеното искана на жалбоподателя за повторно ръчно преброяване на бюлетините. Единствено секционните избирателни комисии са компетентни според правилата на изборния кодекс да преброяват и отразяват резултатите от изборите. В представените протоколи на СИК няма поправки, зачерквания и задрасквания. Отразени са действителните резултати и протоколите са подписани от всички членове на СИК без възражения и особени мнения. Два от протоколите на секционните избирателни комисии са съставени и подписани след повторно преброяване от членовете на СИК пред ОИК, каквато законова предпоставка е регламентирана в чл.445, ал.3, предложение второ от ИК. На повторното преброяване е присъствал както кандидата за кмет, издигнат от ПП „Българска социалистическа партия“ Веселин Тушинов, така и представител на ПП „Българска социалистическа партия“ Иван Боровански и застъпник на кандидата на ПП „Българска социалистическа партия“ Десислава Тушинова.

Моля да не уважите особеното искане на жалбоподателя за допускане на свидетели. Недопустимо е със свидетелски показания да се оборват официални документи, каквито са протоколите на СИК и ОИК, на база на които е издадено оспорваното Решение на ОИК Бяла Слатина с №272/28.05.2018 г.

Моля да не уважите особеното искане на жалбоподателя за изискване на информация от НАП за имената на служители на търговски дружества. Това обстоятелство е ирелевантно към предмета на делото.

Моля да не уважите особеното искане на жалбоподателя за назначаване на вещо лице за анализ на документи от НАП и Регистъра на населението. Това обстоятелство е ирелевантно към съществото на спора.

Моля да не уважите особеното искане на жалбоподателя за снабдяване с видео записи от медиите и от охранителните камери в училището, тъй като е без значение обстоятелството от кой вход са влезли гласоподавателите, имащи право на глас и включени в избирателните списъци от ТЗ ГРАО, за да упражнят конституционното си право.

В подкрепа на горното становище, прилагам и моля да приемете следните доказателства:

1. Заверено копие на протокол на Общинска избирателна комисия;
2. Заверено копие на протокол на СИК №060800025;
3. Заверено копие на протокол на СИК №060800026;
4. Заверено копие на протокол на СИК №060800027;
5. Заверено копие на протокол на СИК №060800041;
6. Заверено копие на Договор №№45/02.05.2018 г., сключен между Община Бяла Слатина и „Печатница на БНБ“ АД;
7. Извадка от официалната интернет страница на ЦИК с броя на избирателите по секции и по населени места.

Във връзка с гореизложените факти и обстоятелства, моля да отхвърлите жалбата на Корнелия Петрова Нинова – председател на ПП „Българска социалистическа партия“, чрез Аглика Стефчева Виденова – юрисконсулт на ПП „БСП“ като неоснователна и да постановите решение, с което да потвърдите Решение №272/28.05.2018 г. на Общинска избирателна комисия Бяла Слатина като правилно и законосъобразно.

Прилагам:

1.Решение №273/06.06.2018 г. на ОИК Бяла Слатина за упълномощаването ми за процесуално представителство на комисията.

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Заместник-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Веселка Ангелова Донова | Член | Х |  |
| 6. | Фейсал Байрамов Кариманов | Член | Х |  |
| 7. | Христо Иванов Марински | Член | Х |  |
| 8. | Светла Петрова Върбанова  | Член | Х |  |
| 9. | Илия Петров Иванов | Член | Х |  |
| 10. | Емилия Георгиева Раловска | Член | Х |  |
| 11. | Максим Цветков Костадинов | Член | Х |  |
|  | ОБЩО: | 11 | 0 |

Решението е прието единодушно.

Поради изчерпване на дневния ред, заседанието на Общинска избирателна комисия Бяла Слатина беше закрито.

ПРЕДСЕДАТЕЛ: СЕКРЕТАР:
Цветелина Андровска-Илиева Цветелина Лазарова